**Na osnovu člana 13 Zakona o izboru odbornika i poslanika („Sl.list RCG“br.4/98,5/98,17/98,14/00,18/00,9/01,41/02,45/04,48/06,56/06 i „Sl.list CG“ br.46/11,14/14 i 47/14),opštinska izborna komisija opštine Andrijevica na sjednici održanoj dana 09.09.2016.godine,godine, donijela je**

**POSLOVNIK**

**O RADU OPŠTINSKE IZBORNE KOMISIJE**

**Član 1**

**Ovim poslovnikom utvrđuje se način rada Opštnske izborne komisije (u daljem tekstu Komisija)**

**Član 2**

**Sjedište komisije je u zgradi Opštine „ulica Branka Deletića bb“ kancelarija broj 14**

**Član 3**

**Komisija ima pečat i štanbilj.Pečat je okruglog oblika**

**U prvom krugu sadrži riječi „Crna Gora“.U drugom krugu sareži riječi „Opštinska izborna komisija Andrijevica“ U sredini je grb Crne Gore.**

**Štanbilj je pravouglog oblika sa tekstom „Opštinska izborna komisija Andrijevica“sa naznakom za broj akta,datumom i mjestom prijema.O čuvanju pečata i štanbilja Komisije stara se sekretar Komisije.**

**Član 4**

**Komisija radi u stalnom sastavu (imenovani članovi) i proširenom (opšnomoćeni članovi)**

**Članovi komisije u proširenom sastavu učestvuju u radu komisije 20 dana prije dana određenog za održavanje izbora a prestaje danom utvrđivanja konačnih rezultata izbora**

**Član 5**

**Komisija radi i odlučuje na sjednici.**

**Komisiju na sjednicu saziva i predlaže dnevni red predsjednik Komisije,po sopstvenoj inicijativi ili na zahtjev najmanje tri člana stalnog sastava Komisije.**

**Komisija se, po pravilu saziva I materijal za sjednicu dostavlja članovima Komisije najkasnije 24 sata prije vremena održavanja sjednice,a po potrebi Komisija se može sazvati telefonom ili na drugi odgovarajući način ,a saziv i materijal dostaviti na samoj sjednici.**

**Član 6**

**Sjednicom Komisije predsjedava predsjednik,a u slučaju njegove odsutnosti zamjenik predsjednika Komisije.Predsjednik,odnosno član Komisije ,u slučaju spriječenosti da prisustvuje sjednici, obavezan je da o tome blagovremeno obavijesti svog zamjenika,kao i sekretara Komisije.**

**Zamjenik predsjednika i zamjenik člana komisije ima ista prava i odgovornosti kao predsjednik odnodsno član koga zamenjuje.**

**Sekretar Komisije je zadužen za realizaciju administrativnih poslova predviđenih izbornim zakonodavstvom.**

**Član 7**

**Komisija može da radi ako sjednioci prisustvuje više od polovine članova,odnosno zamjenika članova Komisije u stalnom sastavu,odnosno proširenom sastavu.**

**Komisija odlučuje većinom glasova ukupnog broja članova u stalnom,odnosno u proširenom sastavu.**

**Član 8**

**Rad Komisije je javan.**

**Komisija obezbjeđuje javnost rada objavljivanjem akata i podataka od značaja za sprovođenje izbora na web stanici Komisije i preko Radio Andrijevice,kao i izdavanjem saopštenja i organizovanjem konferencija za štanpu**

**Komisija može imati portparola ,kojeg na predlog predsjednika određuje Komisija iz stalnog sastava Komisije.**

**Saopštenja i konferenciju za štanpu u komisiji može održati predsjednik,i portparol ukoliko ga Komisija ima.U slučaju spriječenosti Predsjednika Komisije,saopštenja za javnost može dati lice koje on ovlasti.**

**Član 9**

**Radi proučavanja pojedinih pitanja iz svog djelokruga ,izrade predloga akata,izvještaja i drugih dokumenata ,Komisija može obrazovati radno tijelo iz reda članova Komisije,a može angažovati i stručna lica koja ,po potrebi,mogu prisustovati sjednici Komisije.**

**Član 10**

**O prigovorima koji su podnijeti Komisiji ,predsjednik i sekretar Komisije,u saradnji sa stručnim radnicima koje po potrebi može angažovati Komisija,pripremaju za potrebe Komisije mišljenje o načinu rješavanja prigovora.**

**Mišljenje iz stava 1 ovog člana obuhvata sadržinu prigovora,činjenično stanje,navođenje zakonskih odredaba na osnovu kojih se prigovor rješava i predlog kako ga treba riješiti.**

**Član 11**

**Komisija u svom radu sarađuje sa opštinskim organima uprave i opštinskim organizacijama u čiji djelokrug spada obavljanje određenih poslova u vezi sa sprovođenjem izbora .**

**Komisija u svom radu posebno sarađuje sa Državnom izbornom Komisijom .**

**Komisija može od Državne izborne komisije da traži mišljenja i tumačenja o pojedinim pitanjima**

**Komisija je obavezna da primenjuje uputstva i odluke Državne izborne komisije.**

**Član 12**

**Članovi Komisije imaju pravo na naknadu za rad u Komisiji,a visinu naknade utvrđuje Državna izborna komisija posebnom odlukom**

**Član 13**

**Za sve isplate sredstava sa računa Komisije naredbodavac je predsjednik Komisije,a sekretar Komisije vodi evidenciju o utrošenim sredstvima.**

**Član 14**

**O sjednici Komisije vodi se i izrađuje zapisnik**

**Zapisnik sadrži osnovne podatke o radu na sjednici ,datim predlozima i odlukama i zaključcima donijetim na sjednici ,kao i učesnike u raspravi**

**U zapisnik se unose i rezultati glasanja o pojedinim pitanjima.**

**Član Komisije koji je izdvojio mišljenje po pojedinim pitanjima ,može zahtijevati da se bitni navodi njegovog izlaganja unesu u zapisnik**

**Usvojeni zapisnik potpisuje predsjednik,članovi Komisije i sekretar komisije**

**Član 15**

**Komisija obezbeđuje čuvanje izbornih akata i izvještaja o rezultatima izbora sa izbornim materijalima i rukovanje tim matrerijalima u skladu sa zakonom.**

**O čuvanju pečata i štanbilja stara se sekretar komisije**

**Član 16**

**U Komisiji se vodi djelovodni protokol,sređuje i čuva dokumentacija,sa kojom se postupa u skladu sa propisima**

**Član 17**

**Sva pitanja koja se odnose na rad Komisije,a koja nijesu uređena ovim poslovnikom,mogu se urediti posebnom odlukom ili zaključkom Komisije u skladu sa ovim poslovnikom**

**Član 18**

**Ovaj poslovnik stupa na snagu danom donošenja,a objaviće se na „Sajtu“ Opštinske izborne komisije i oglasnoj tabli Opštine Andrijevica**

**OPŠTINSKA IZBORNA KOMISIJA**

**Broj.10**

**Andrijevica,09.09.2016.godine**

**SEKRETAR M.P PREDSJEDNIK**

**Stamat Šoškić Ranko Vukićević**